संघीय आयोगको सुझावका आधारमा मापदण्ड तोकेर सरकारले ६ महीनाभित्र अर्को आयोग गठन गर्नुपर्ने व्यवस्था गर्नुको अर्थ, संघीय आयोगले संविधान जारी भएको ६ महीनाभन्दा पहिल्यै काम सक्नुपर्छ भन्ने हो। तर, संविधान जारी भएको साढे तीन महीना बितिसक्दा पनि संघीय आयोग गठन भएकै छैन। “संघीयताका लागि सबैभन्दा महत्वपूर्ण व्यवस्था कार्यान्वयनमा ढिलाइ भइरहेको छ”, संविधानविद् डा. विपिन अधिकारी भन्छन्, “यस्ता संरचना तत्काल निर्माण गर्नुपर्छ।” (हे. बक्स)
